Da Bass kom frem, fandt han, at der var rigeligt med varer i kolonien, og han var ude af stand til at sælge lasten. Guvernør [[Philip Gidley King]] havde et meget stramt budget og kunne ikke købe lasten, heller ikke med 50% rabat. King gav dog Bass en kontrakt til at hente saltet flæsk på [[Tahiti]]. Der var fødevaremangel i Sydney på denne tid,<ref>[[Manning Clark]], ''A History of Australia'', volume 1, reprint 1981, {{ISBN|0-522-84008-6}}</ref> og priserne var høje. Der var masser af svin på [[Selskabsøerne]] og Bass fik en kontrakt på 6 pence for et pund svinekød. King skulle betale 12 pence i Sydney, men det var stadig en profitabel handel for Bass. Sammen med sin partner Charles Bishop sejlede Bass fra Sydney i ''Venus'' til [[Dusky Sound]] i [[New Zealand]], hvor de brugte 14 dage på at samle jern fra vraget af kaptajn Bramptons gamle skib ''Endeavour''. Jernet blev lavet til økser, som de byttede for svinekød på Tahiti. De var tilbage i Sydney november 1802.<ref>Taylor, Rowley ''Straight through from London, the Antipodes and Bounty Islands, New Zealand'', Heritage Expeditions New Zealand Ltd, Christchurch, New Zealand, 2006, {{ISBN|0-473-10650-7}}, pp.&nbsp;37,38 & 40.</ref>
Historie